CELEX: 32010R0801
Language: hr
Date: 2010-09-13 00:00:00
Title: Uredba Komisije (EU) br. 801/2010 od 13. rujna 2010. o provedbi članka 10. stavka 3. Direktive 2009/16/EZ Europskog parlamenta i Vijeća u vezi s kriterijima države zastave  Tekst značajan za EGP

07/Sv. 018
            
            
               HR
            
            
               Službeni list Europske unije
            
            
               296
            
         32010R0801
   
               L 241/1
            
            
               SLUŽBENI LIST EUROPSKE UNIJE
            
            
               13.09.2010.
            
         
      UREDBA KOMISIJE (EU) br. 801/2010
   od 13. rujna 2010.
   o provedbi članka 10. stavka 3. Direktive 2009/16/EZ Europskog parlamenta i Vijeća u vezi s kriterijima države zastave
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/16/EZ Europskog parlamenta i Vijeća od 23. travnja 2009. o nadzoru države luke (1), a posebno njezin članak 10. stavak 3.,
   budući da:
   
               (1)
            
            
               Rezultati države zastave jedan su od općih parametara na temelju kojih se određuje rizičan profil brodova.
            
         
               (2)
            
            
               Kako bi se procijenio rizičan profil nekog broda, treba uzeti u obzir broj zabrana plovidbe unutar Unije i unutar područja obuhvaćenog Pariškim memorandumom o suglasnosti o nadzoru države luke (Pariški memorandum).
            
         
               (3)
            
            
               Potrebno je oslanjati se na stručno znanje stečeno primjenom Pariškog memoranduma u pogledu metodologije koja će se koristiti za procjenu rezultata države zastave.
            
         
               (4)
            
            
               Mjere predviđene ovom Uredbom u skladu su s mišljenjem Odbora za sigurnost na moru i sprečavanje onečišćenja s brodova,
            
         DONIJELA JE OVU UREDBU:
   Članak 1.
   Kategorizacija država zastave na temelju broja zabrana plovidbe
   1.   Radi utvrđivanja rezultata države zastave u smislu Direktive 2009/16/EZ, države zastave razvrstavaju se u crne, sive ili bijele liste, usvojene u skladu s Pariškim memorandumom, na temelju ukupnih inspekcijskih pregleda i zabrana plovidbe u razdoblju od tri godine. Pored toga, države zastave razvrstane u crnu listu dijele se na one vrlo visokog rizika, visokog rizika, srednjeg do visokog rizika i srednjeg rizika, ovisno o broju zabrana plovidbe. Ta se klasifikacija ažurira svake godine.
   2.   Za razvrstavanje države zastave u crnu, sivu ili bijelu listu potrebno je najmanje trideset inspekcijskih pregleda u nadzoru države luke.
   3.   Metodologija i formule koje će se koristiti za kategorizaciju država zastave moraju biti u skladu s kriterijima države zastave navedenim u Prilogu.
   Članak 2.
   Rezultati države zastave na temelju pregleda IMO-a
   Usklađenost iz točke (c) iii. dijela I.1. Priloga I. Direktivi 2009/16/EZ propisana za brodove koji se smatraju manje rizičnim, smatra se dokazanom kad Komisija dobije pisanu potvrdu od države zastave da je dovršeno konačno izvješće o pregledu i dostavljen plan korektivnih mjera ako je potrebno. Isto tako se uzimaju u obzir pregledi obavljeni prije 17. lipnja 2009.
   Članak 3.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Ona se primjenjuje od 1. siječnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. rujna 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 131, 28.5.2009., str. 57.
   PRILOG
   
      Kriteriji u vezi s državom zastave
   
   (navedeni u članku 10. stavku 3. točki (a) Direktive 2009/16/EZ)
   
               1.
            
            
               Rezultati države zastave računaju se pomoću standardne formule za statističke proračune u kojima su određene vrijednosti fiksne. Granice između crne i sive te sive i bijele određene su ovim formulama:
               
                  
               pri čemu je:
               N broj inspekcijskih pregleda
               p dopustiva granica zabrane plovidbe
               z kritična vrijednost normalne razdiobe (1,645 za razinu pouzdanosti od 95 %)
            
         
               2.
            
            
               Formule navedene u točki 1. daju dopušten broj zabrane plovidbe za crnu ili bijelu listu. Broj zabrana plovidbe iznad granice između crne i sive znači lošije od prosjeka, te se stoga mora razvrstati u crnu listu, a broj zabrana plovidbe ispod granice između bijele i sive znači bolje od prosjeka te se stoga mora razvrstati u bijelu listu. Kad je broj zabrana plovidbe za određenu državu zastave između navedene dvije granice, država zastave razvrstava se u sivu listu.
            
         
               3.
            
            
               Radi usporedbe rezultata država zastave na crnoj, sivoj ili bijeloj listi, izračun se ponavlja prilagođavanjem p u formulama iz točke 1.
            
         
               4.
            
            
               Kako bi se rezultati države zastave mogli usporediti, upotrebljava se faktor prekoračenja (EF). EF označava koliko se puta p mora promijeniti i ponovno izračunati dok se broj zabrana plovidbe za pojedinu državu zastave ne izjednači s graničnim vrijednostima. Svako povećanje ili smanjenje p od 3 % odgovara jednom cijelom bodu EF. Za države zastave razvrstane u sivu listu, EF se računa pomoću ove formule:
               
                  
            
         
               5.
            
            
               Za razvrstavanje država zastave na crnoj listi u one vrlo visokog rizika, visokog rizika, srednjeg do visokog ili srednjeg rizika, uzimaju se u obzir sljedeće vrijednosti EF-a:
               
                            
                        
                        
                           
                              EF = 4,01 i više znači vrlo visok rizik
                        
                     
                            
                        
                        
                           
                              EF = 3,01 do 4,00 znači visok rizik
                        
                     
                            
                        
                        
                           
                              EF = 2,01 do 3,00 znači srednji do visok rizik
                        
                     
                            
                        
                        
                           
                              EF = 1,01 do 2,00 znači srednji rizik.